A helyi rendelet megalkotását a jogalkotásról szóló 2010. évi CXXX. törvény
18. §-ában foglaltaknak megfelelően eljárva az alábbiak szerint indokolom:

ÁLTALÁNOS INDOKOLÁS

Az Alaptörvény 32. cikk (2) bekezdésében kapott felhatalmazás alapján az önkormányzat rendelettel kíván megfelelni annak a követelménynek, amely a nemzeti vagyon egészét képező állami és helyi önkormányzati vagyonra vonatkozó egységes szabályozás és vagyongazdálkodási alapelvek rögzítésére megalkotott törvényekben foglalt elvárásoknak
megfelel.

Magyarország helyi önkormányzatairól szóló 2011. évi CLXXXIX. törvény 110. § (2) bekezdésére, valamint az államháztartásról szóló 2011. évi CXCV. törvény 91.§ (2) bekezdés c) pontja szerint. Ennek lényege, hogy az éves zárszámadáshoz a vagyonállapotról vagyonkimutatást kell készíteni. E kötelezettség teljesítéséhez elengedhetetlen a vagyonrendeltünk felülvizsgálata.

RÉSZLETES INDOKOLÁS


1. §-ához: 	
· A csopaki 1168 helyrajzi számon nyilvántartott, „kivett beépítetlen terület” megnevezésű, 1074 m2 nagyságú ingatlan 4/28-ad tulajdoni illetőségét az Önkormányzat ajándékozás jogcímén szerezte meg Csollány Istvántól.
· A csopaki 0194/2 helyrajzi számon nyilvántartott, „kivett közút” megnevezésű ingatlan megnevezésének módosítása „kivett beépítetlen területre” az ingatlan-nyilvántartásban átvezetésre került, a forgalomképtelen vagyoni körből a forgalomképes vagyonelemek közé kell sorolni. 
· A csopaki 0194/5 helyrajzi számon nyilvántartott, „kivett árok” megnevezésű ingatlan megnevezésének módosítása „kivett beépítetlen területre” az ingatlan-nyilvántartásban átvezetésre került, a forgalomképtelen vagyoni körből a forgalomképes vagyonelemek közé kell sorolni. 
· A csopaki 0194/7 helyrajzi számon nyilvántartott, „kivett közút” megnevezésű ingatlan megnevezésének módosítása „kivett beépítetlen területre” az ingatlan-nyilvántartásban átvezetésre került, a forgalomképtelen vagyoni körből a forgalomképes vagyonelemek közé kell sorolni. 

2. §-ához: A csopaki 0247/15 helyrajzi számon nyilvántartott, „kivett közforgalom elöl elzárt magánút” megnevezésű, 257 m2 nagyságú ingatlant az Önkormányzat értékesítette a szomszédos ingatlanok tulajdonosa, Fekete Zsófia részére. A forgalomképes üzleti vagyonból törölni kell.
3. §-ához: Az ingatlan-nyilvántartásban már átvezetésre került forgalomképtelen vagyoni körből törölni szükséges az érintett ingatlanokat az 1.§-nak megfelelően.
4. §-ához: A módosító rendelet hatályba lépéséről rendelkezik.

